בעשרת ימי תשובה כו'. וטוב לומר בי' ימים תשובה בין ישתבח ליוצר אור מזמור ממעמעקים קראתיך ה' עומק בגימטריא רי"ו כמנין גבורה וכמנין הרוגז הקשה היא מדת עשו ובכל יום מתעורר עומק אחד מי' עמקים הנזכר בספר יצירה וצריך לכוון אחד בכל יום כי כולם בסוד רי"ו (לחם מן השמים) ויש חסידים שמונעים עצמם מתשמיש המטה בב' לילות של ר"ה כדי שתעלה לו טבילתו עד מחרת ומי שצריך לה יחזור ויטבול בשחרית כדי שיתפלל בטהרה בשעת הדין (ספר סדר היום) מדבריו למדנו דאם היא טבילת מצוה אינו מונע ממנה ודוקא כשלא היה אפשר לטבול מקודם ואפשר באופן זה נאמר ובר"ה נפקדה שרה ורחל וחנה וק"ל: